CELEX: 22014D0717(01)
Language: mt
Date: 2014-06-20 00:00:00
Title: Rakkomandazzjoni tal-Kunsill ta’ Assoċjazzjoni UE-Libanu tal-20 ta’ Ġunju 2014 dwar l-implimentazzjoni tat-tieni Pjan ta’ Azzjoni tal-Politika Ewropea tal-Viċinat bejn l-UE u l-Libanu

17.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 227/1
            
         RAKKOMANDAZZJONI TAL-KUNSILL TA’ ASSOĊJAZZJONI UE-LIBANU
   tal-20 ta’ Ġunju 2014
   dwar l-implimentazzjoni tat-tieni Pjan ta’ Azzjoni tal-Politika Ewropea tal-Viċinat bejn l-UE u l-Libanu
   2014/C 227/01
   IL-KUNSILL TA’ ASSOĊJAZZJONI UE-LIBANU,
   Wara li kkunsidra l-Ftehim Ewro-Mediterranju li jistabbilixxi Assoċjazzjoni bejn il-Komunitá Ewropea u l-Istati Membri tagħha, minn naħa, u r-Repubblika tal-Libanu, min-naħa l-oħra (“il-Ftehim”) u b’mod partikolari l-Artikolu 76(2) tiegħu,
   Billi:
   
               (1)
            
            
               Bis-saħħa tal-Artikolu 86 tal-Ftehim, il-Partijiet għandhom jieħdu kull miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u għandhom jiżguraw li l-għanijiet stipulati fil-Ftehim jinkisbu.
            
         
               (2)
            
            
               Il-partijiet għall-Ftehim qablu dwar it-test tat-tieni Pjan ta’ Azzjoni tal-Politika Ewropea tal-Viċinat bejn l-UE u l-Libanu (“il-Pjan ta’ Azzjoni UE-Libanu”).
            
         
               (3)
            
            
               Il-Pjan ta’ Azzjoni UE-Libanu ser jappoġġa l-implimentazzjoni tal-Ftehim permezz tal-elaborazzjoni u l-qbil bejn il-Partijiet ta’ passi konkreti li jipprovdu gwida prattika għall-implimentazzjoni tal-Ftehim.
            
         
               (4)
            
            
               Il-Pjan ta’ Azzjoni UE-Libanu għandu l-iskop doppju li jistabbilixxi passi konkreti lejn it-twettiq tal-obbligi tal-Partijiet, stipulati fil-Ftehim u li jipprovdi qafas aktar wiesa’ għat-tisħiħ ulterjuri tar-relazzjonijiet bejn l-UE u l-Libanu biex jinvolvi livell importanti ta’ integrazzjoni ekonomika u biex japprofondixxi l-kooperazzjoni politika, b’mod konformi mal-għanijiet ġenerali tal-Ftehim,
            
         ADOTTA R-RAKKOMANDAZZJONI LI ĠEJJA:
   Artikolu Uniku
   Il-Kunsill ta’ Assoċjazzjoni jirrakkomanda li l-partijiet jimplimentaw il-Pjan ta’ Azzjoni UE-Libanu (1), sa fejn l-implimentazzjoni jkollha l-mira li jintlaħqu l-għanijiet tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika tal-Libanu, min-naħa l-oħra.
   
      Magħmul fi Brussell, l-20 ta’ Ġunju 2014.
      
         
            Għall-Kunsill ta’ Assoċjazzjoni
         
         
            Il-President
         
         C. ASHTON
      
   
   
      (1)  Ara d-dokument 17588/13 fuq http://register.consilium.europa.eu